EkBass/fiwiki-20250220-pages-articles huggingface dataset:
Vinnytsjan alue

Vinnytsjan alue () on hallintoalue Ukrainassa. Sen pääkaupunki on Vinnytsja. Vinnytsjan alue rajoittuu pohjoisessa Žytomyrin, idässä Kiovan, Tšerkasyn ja Kirovohradin, etelässä Odessan, sekä lännessä Hmelnytskyin alueeseen. Alueen pinta-ala on 26 513 neliökilometriä. Vuoden 2021 alussa väkiluku oli 1 529 123 (2013 alussa 1 627 038). Hieman yli puolet väestöstä (52,0 %) asui kaupungeissa tai kaupunkityyppisissä taajamissa (2021: 810 124 as.). ==Hallinnollinen jako== Ukrainassa aluehallinnon toista tasoa edustavat piirit (raion). ===Hallinnollinen jako vuodesta 2020 ja suurimmat kaupungit=== Ukrainan korkein neuvosto päätti heinäkuussa 2020 supistaa Vinnytsjan alueen piirien lukumäärän kuuteen. Uudistuksessa esimerkiksi kaikki alueen kaupungit tulivat osaksi piirejä. Paikallistasolla asutus keskittyy 18 kaupunkiin, 29 kaupunkimaiseen taajamaan ja 1 456 kylään. Vinnytsjan alueen suurimmat, yli 14 000 asukkaan kaupungit olivat (vuoden 2021 alun asukaslukuarvioineen): Vinnytsja (370 601 as.), Žmerynka (34 097 as.), Mohyliv-Podilskyi (30 186 as.), H’milnyk (27 158 as.), Haisyn (25 883 as.), Kozjatyn (22 634 as.), Ladyžyn (22 593 as.), Kalynivka (18 695 as.), Bar (15 563) ja Tultšyn (14 668 as.). Piirien perustiedot löytyvät oheisesta taulukosta. Useat piireistä olivat olemassa jo ennen heinäkuuta 2020, mutta niiden aiempi pinta-ala ja väkiluku poikkesi uuden piirijaon mukaisesta tilanteesta. Nimi Ukrainalainen nimi, kyrillinen Asukkaita (2021) Kaupunki- laiset (%, 2021) Pinta-ala (km²) Hallintopaikka (as.luku 2021) Piirin kartta Haisynin piiri Гайсинський район Haisyn (25 883 as.) H’milnykin piiri Хмільницький район H’milnyk (27 158 as.) Mohyliv-Podilskyin piiri Могилів-Подільський район Mohyliv- Podilskyi (30 186 as.) Tultšynin piiri Тульчинський район Tultšyn (14 668 as.) Vinnytsjan piiri Вінницький район Vinnytsja (370 601 as.) Žmerynkan piiri Жмеринський район Žmerynka (34 097 as.) ===Hallinnollinen jako ennen vuotta 2020=== Vinnytsjan alue oli ennen heinäkuun 2020 alueuudistusta jaettu 27 piiriin ja kuuteen alueellisesti merkittävään, aluehallinnon alaiseen kaupunkiin. Kaikkiaan alueella oli tällöin 18 kaupunkia, 29 kaupunkityyppistä taajamaa ja 1 466 kylää. ;Piirit *Barin piiri *Beršadin piiri *Haisynin piiri *H’milnykin piiri *Illintsin piiri *Jampilin piiri *Kalynivkan piiri *Kozjatynin piiri *Kryžopilin piiri *Litynin piiri *Lypovetsin piiri *Mohyliv-Podilskyin piiri *Murovani Kurylivtsin piiri *Nemyrivin piiri *Orativin piiri *Pištšankan piiri *Pohrebyštšen piiri *Šarhorodin piiri *Teplykin piiri *Tomašpilin piiri *Trostjanetsin piiri *Tšernivtsin piiri *Tšetšelnykin piiri *Tultšynin piiri *Tyvrivin piiri *Vinnytsjan piiri *Žmerynkan piiri ;Kaupungit *H’milnyk *Kozjatyn *Ladyžyn *Mohyliv-Podilskyi *Vinnytsja *Žmerynka ==Lähteet== ==Aiheesta muualla== * Axel Zaggin panoramio kuvia alueelta *
Volynian alue

Volynian alueVolynia, Eksonyymit, Kotus. Päivitetty 30.3.2022, viitattu 24.5.2022 eli Volynin alue () on hallinnollinen alue Ukrainan luoteisosissa. Alue rajoittuu lännessä Puolaan ja pohjoisessa Valko-Venäjän Brestin alueeseen; naapurina idässä on Ukrainan Rivnen alue ja etelässä Lvivin alue. Volynian alueen hallinto toimii Lutskin kaupungissa. == Luonnonoloista== Alueen pinta-ala on 20 144 neliökilometriä. Ilmasto on lauhan mantereinen. Keskimääräinen vuosisademäärä on 560-620 mm. Heinäkuun keskilämpötila on +19 ja tammikuun -5 celsiusastetta. Luonnonmaantieteellisesti alue jakautuu kolmeen osaan: Pohjois-Polessiaan, Etelä-Polessiaan ja metsä- ruohikkovyöhykkeeseen. Pohjois-Polessia käsittää ¾ maakunnan pinta-alasta, ja sille on tyypillistä alava, metsien ja soiden peittämä maasto. Etelä-Polessia ja metsä-ruohikkovyöhyke sijaitsevat ylängöllä. Täällä maasto korkeuserot kasvavat, ja maisemaan ilmestyy erikorkuisia mäkiä. Alueen korkein kohta on 292 metriä ja alavin alue 139 metriä merenpinnan yläpuolella. ==Väestö== Alueen väkiluku oli vuoden 2012 alussa 1 038 600\. Kaupunkilaisia heistä oli 539 100 eli 51,9 prosenttia alueen väestöstä. == Hallinnollinen jako ja kaupungit== Ukrainassa aluehallinnon toista tasoa edustavat piirit (raion). Ukrainan korkein neuvosto päätti heinäkuussa 2020 supistaa Volynian alueen piirien lukumäärän neljään. Paikallistasolla asutus keskittyy 11 kaupunkiin, 22 kaupunkimaiseen taajamaan ja 1 054 kylään. Volynian alueen piirien perustiedot löytyvät oheisesta taulukosta. Nämä neljä piiriä olivat olemassa myös ennen heinäkuuta 2020, mutta tuolloin niiden pinta-alat ja väkiluvut olivat huomattavasti pienempiä kuin uudessa piirijaossa. Nimi Ukrainalainen nimi, kyrillinen Asukkaita (2021) Kaupunki- laiset (%, 2021) Pinta-ala (km²) Hallintopaikka (as.luku 2021) Piirin kartta Kamin-Kašyrskyin piiri Камінь-Каширський район Kamin-Kašyrskyi (12 519 as.) Kovelin piiri Ковельський район Kovel (67 991 as.) Lutskin piiri Луцький район Lutsk (217 197 as.) Volodymyrin piiri Володимир-Волинський район Volodymyr (Volodymyr-Volynskyi; 38 070 as.) ===Hallinnollinen jako ennen vuotta 2020=== Alueella on yhteensä 11 kaupunkia, joista neljä on hallinnollisesti alueen osia eli kuntatason subjekteja. Lisäksi kuntatasoa edustaa 16 piiriä. Paikallisen piirihallinnon ohjauksessa oli vuoden 2012 alkaessa seitsemän pienempää kaupunkia, 22 kaupunkityyppistä taajamaa ja 1 054 kylää. Volynian keskeisimmät, yli 30 000 asukkaan kaupungit ovat: * Lutsk (Луцьк), alueen pääkaupunki * Kovel (Ковель) * Novovolynsk (Нововолинськ) * Volodymyr (Volodymyr-Volynskyi; Володимир-Волинський) ;Piirit: *Horoh'ivin piiri *Ivanytšin piiri *Kamin-Kašyrskyin piiri *Kivertsin piiri *Kovelin piiri *Ljubešivin piiri *Ljubolmlin piiri *Lokatšin piiri *Lutskin piiri *Manevytškin piiri *Ratnen piiri *Rožyštšen piiri *Šatskin piiri *Stara Vyživkan piiri *Turijskin piiri *Volodymyrin piiri ;Kaupunkipiirit *Kovel *Lutsk *Novovolynsk *Volodymyr (Volodymyr-Volynskyi) ==Katso myös== *Volynia ==Lähteet== ==Aiheesta muualla== * Alueen lyhyt kuvaus talouselämän kannalta *
Wario World

Wario World on Treasuren kehittämä ja Nintendon julkaisema tasohyppelypeli, joka julkaistiin vuonna yksinoikeudella Nintendo GameCubelle. Pelin sankarina on Marion arkkivihollinen Wario. == Tarina == Wario Worldissa maaginen musta timantti on muuttanut kaikki Warion kulta-aarteet ja jalokivet hirviöiksi ja lähettää Warion erikoiseen maailmaan. Warion täytyy tuhota Musta Timantti saadakseen aarteensa takaisin. == Pelaaminen == Toisin kuin monet muut GameCubelle ilmestyneet tasohyppelypelit, ei Wario World sisällä vaikeita kontrolleja. Pelaaminen perustuu lähinnä nappien A, B, R ja Z painelemiseen käyttäen samalla ohjaustattia Warion liikuttamiseen. === Maat === Wario Worldin tasot on jaettu neljään eri päämaahan, joista jokainen sisältää kaksi tavallista tasoa, sekä yhden pomotason. Listiessään pomovastuksen, saa pelaaja avaimen, jolla hän pääsee seuraavaan maahan. Saatuaan kokoon kaikki neljä avainta, hän pääsee haastamaan itse Mustan Timantin. Maissa ei ole pääasiassa vain tarkoitus päästä loppuun asti, vaan niistä voi löytää erittäin paljon aarrearkkuja, kultapatsaita sekä timantteja. Timantteja kerätään ns. "salatasoissa", jonne pääsee yleensä tekemällä Ground Pound -iskun maassa sijaitsevan x-merkin päälle. Timantteja tarpeeksi keräämällä pääsee tasoja läpi. Aarrearkkuja ei ole pakko löytää, mutta niitä keräämällä saa avattua minipelejä. Nämä minipelit ovat samoja kuin pelissä Wario Ware, ja niitä pelatakseen täytyy pelaajan liittää Game Boy Advance Nintendo GameCubeen. Kultapatsaan kokoamalla Wario saa taas uuden sydämen, jolloin hän kestää enemmän vahinkoa. == Aiheesta muualla == * Luokka:Wario-tasohyppelyt Luokka:Nintendo GameCube -pelit Luokka:Vuoden 2003 videopelit Luokka:Nintendon julkaisemat videopelit
Sakari T. Lehto

Sakari Tapani Lehto (26. joulukuuta 1923 Turku – 30. kesäkuuta 2006 Kemiö) oli suomalainen ekonomi ja juristi. Hän toimi Partekin toimitusjohtajana 1972–1987 ja ministerinä ulkoasiainministeriössä ja teollisuusministeriössä Miettusen II hallituksessa 1975–1976. Hän oli Rooman Klubin Suomen komitean ensimmäinen puheenjohtaja. Hänelle myönnettiin ministerin arvonimi vuonna 1977. Sakari T. Lehto oli pääministeri Reino R. Lehdon poika. __NOTOC__ ==Julkaisut== * Muistikuvia ja merkintöjä: Teollisuuden piirissä koettua. Helsinki: WSOY, 1996. ISBN 951-0-21002-1. ==Lähteet== ===Verkkosivustot=== * * Pörssitieto 1987 * Rooman Klubi: Faktat ===Viitteet=== ==Kirjallisuutta== * ==Aiheesta muualla== * Sakari T. Lehdon muistokirjoitus Helsingin Sanomissa. * Luokka:Suomalaiset yritysjohtajat Luokka:Suomen ministerit Luokka:Suomalaiset juristit Luokka:Suomalaiset ministerin arvonimen saaneet Luokka:Vuonna 1923 syntyneet Luokka:Vuonna 2006 kuolleet
Wako

Wako tai Wakō voivat tarkoittaa: * Wakō, Japanin kaupunki Saitaman prefektuurissa * Wakō, japanilainen tavaratalo ja vähittäiskaupan yritys * wokou, japaniksi wakō, Kiinan ja Korean rannikoilla 1200–1500-luvuilla toimineita merirosvoja * Gabriel Zubeir Wako (s. 1941), sudanilainen katolisen kirkon pappi, Khartumin arkkipiispa * Naoki Wako (s. 1989), japanilainen jalkapalloilija
Mahendra

Mahendra Bir Bikram Shah Dev (11. kesäkuuta 1920 – 31. tammikuuta 1972) oli Nepalin kuningas 1955–1972 ja brittiarmeijan sotamarsalkka vuodesta 1960. Hän seurasi isäänsä Tribhuvania joka oli vuosia Ranan pääministerisuvun nukkehallitsija. == Elämäkerta == Mahendra oli kuningas Tribhuvan Bir Bikram Shah Devin ja kuningatar Kanti Rajya Laxmi Devi Shahin poika. Hän opiskeli yksityisesti valtiotieteitä, taloustieteitä, nepalin kieltä ja kulttuuria ja englantia palatsissa. Mahendra nai Indra Rajya Laxmi Devin 8. toukokuuta 1940 kaksikymmenvuotiaana. He saivat kolme poikaa ja tytärtä, mutta Indra kuoli 1950 ja Mahendra meni uusiin naimisiin hänen nuoremman siskonsa Ratna Rajya Laxmi Devin kanssa. Vuodet 1950–1951 poikavauva Gyanendra oli nimitettynä kuninkaaksi Tribhuvanin, Mahendran ja näiden poikansa Birendran ollessa maanpaossa. Kun Ranat syrjäytettiin, kuningassuku palasi maahan. Kuningas Tribhuvanin kuoltua 13. maaliskuuta 1955 sairaalassa Zürichissä Mahendra nousi valtaistuimelle. Hänet kruunattiin 2. toukokuuta 1956. Mahendran ja ensimmäisen demokraattisesti valitun pääministeri Bishweswar Prasad Koiralan sekä veljensä Matrika Prasad Koiralan valtakamppailu johti kuninkaan vallankaappauksen joulukuussa 1960, jonka jälkeen kuningas hajotti parlamentin ja kielsi puolueet ja vangitsi niiden johtajat. Vuoden 1962 perustuslain pohjaksi luotiin panchayat-järjestelmä, jossa edustajilla ei ollut oikeutta arvostella kuningasta. Vuoden 1963 laki kuitenkin takasi tasa-arvon lain edessä ja maata kehitettiin viisivuotissuunnitelmilla. Mahendran yllätyksellisen kuoleman jälkeen Birendra nimitettiin kuninkaaksi. Mahendra oli viimeinen Nepalin kuningas jonka kuoleman jälkeen toteutettiin ns. Katto- rituaali: noin miljoonan euron korvausta vastaan muuan köyhä bramiini saastutti itsensä syömällä rituaalisesti kimpaleen häneltä kiellettyä lihaa johon oli sekoitettu kuninkaan tuhkaa ruumisroviosta; tämän jälkeen uhri esiintyi kuninkaan asussa ympäri kaupunkia ja kaikki solvasivat häntä: edesmennyt kuningas sai papin nuhteettomuuden ja pääsi brahmalaiseen taivaaseen. Ehtoihin kuului että pappi poistui maasta vartioituna tämän jälkeen. Uusi kuningas kruunattiin vasta suruajan päätyttyä, siihen asti hän oli sijaishallitsija. ==Lähteet== * http://www.nepalhomepage.com/news/century_poll/english/mahendra.html * http://www.infoclub.com.np/nepal/history/history_mahendra.htm * http://countrystudies.us/nepal/19.htm == Aiheesta muualla == Luokka:Nepalin kuninkaat Luokka:Vuonna 1920 syntyneet Luokka:Vuonna 1972 kuolleet
Caron

Caron voi tarkoittaa seuraavia: == Henkilöitä, Caron sukunimenä == * Annie Caron (s. 1941), ranskalainen kilpauimari * Christine Caron (s. 1958), ranskalainen kilpauimari ja Euroopan-mestari, Annie Charonin sisar * George R. Caron (1919–1995), yhdysvaltalainen ilmavoimien kersantti ja kirjailija * Jordan Caron (s. 1990), kanadalainen jääkiekkoilija * Leslie Caron (s. 1931), ranskalainen näyttelijä ja tanssija * Maxence Caron (s. 1976), ranskalainen kirjailija, runoilija, filosofi ja musiikkitieteilijä * Thomas Caron (s. 2000), kanadalainen jääkiekkoilija == Henkilöitä, Caron etunimenä == * Caron Butler (s. 1980), yhdysvaltalainen koripalloilija * Caron Wuotila, o.s. Barnes (s. 1961), brittiläis-suomalainen näyttelijä, laulaja ja malli == Muita merkityksiä == * caron, hattu, kirjaimeen liittyvä tarke (ˇ) * Caron, Caron Barnesin albumi vuodelta 1986.
Akuutti

Akuutti voi tarkoittaa * akuutti, äkillinen tai lyhytkestoinen * akuutti (, ), ´, eräs diakriittinen merkki * Akuutti, Ylellä vuodesta 1994 esitetty terveysohjelma ==Lähteet==
IRCnet

IRCnet on yksi suurimmista IRC-verkoista. Suomessa IRC on yleensä ymmärretty nimenomaan IRCnet-verkkona. Suomalaiset IRC-palvelimet sijaitsevat pääosin tässä verkossahttp://irc.tu-ilmenau.de/all_servers/ List of IRCnet servers. == Historia == IRCnet muodostui eräänlaisena haarautumana EFnetistä vuonna 1996. Haarautuminen oli seurausta kiistasta, joka koski operaattorien valtaoikeuksia ja nicknamejen törmäystilanteissa sovellettavaa palautuskäytäntöähttp://www.efnet.org/?module=docs&doc;=22&type;=html Early IRC History - May 1996. Huhun mukaan IRCnet syntyi virallisesti kun suuri yhdysvaltalainen EFnet-palvelin katkaisi varoituksetta linkkinsä eurooppalaisiin palvelimiin ja jätti näin syntyneen eurooppalaisen yhteisön itsenäistymään. Eurooppalaiset EFnetin palvelimet liittyivät IRCnetiin ja saivat myöhemmin seuraa myös vastaavista japanilaisista ja australialaisista palvelimista. EFnetistä irtautuneen verkon sisään jäi myös maailman ensimmäinen IRC-palvelin (tolsun.oulu.fi) ja tämän vuoksi uuden verkon nimeksi omaksuttiin IRCnet, jota oli aikaisemmin käytetty yleisnimenä mille tahansa IRC-verkolle. IRCnet on ollut synnystään asti yksi suurista IRC-verkoista. Alkuaikoina verkko oli toisella sijalla EFnetin jälkeen, mutta nousi muutamaksi vuodeksi 2000-luvun alussa maailman suurimmaksi verkoksi. Vuodesta 2002 muut verkot ohittivat IRCnetin käyttäjämäärässä nopean kasvunsa vuoksi, mutta IRCnetin käyttäjämäärät kasvoivat myös vuoteen 2005 asti saavuttaen 125 000 samanaikaisen käyttäjän huippumäärän. Mainitusta vuodesta eteenpäin IRCnetin käyttö ja palvelinten määrä on hiipunut hitaastihttp://irc.netsplit.de/networks/top10.php IRC Networks - Top 10 by comparison. == Nykytila ja verkon luonne== IRCnetissä on vuonna 2019 keskimäärin 27 000 samanaikaista käyttäjää ja hieman alle 30 palvelinta. Näillä määrillä IRCnet sijoittuu toiseksi suurimmaksi IRC-verkoksi maailmassa freenodenhttp://irc.netsplit.de/networks/top10.php?year=2013 Top 10 networks in 2019 jälkeen. IRCnet on IRC-verkkona hyvin perinteinen ja siitä puuttuu monia muiden verkkojen teknisiä ominaisuuksia. IRC-operaattorit eivät valvo tiukasti kanavia ja IRCnetillä ei ole erityistä "tarkoitusta", vaan verkko on tarkoitettu yleiseen keskusteluun vaihtelevista aiheista. == Lähteet == == Aiheesta muualla == * IRCnet.com * IRCnet.info Luokka:IRC-verkot Luokka:Seulonnan keskeiset artikkelit
Paavo Korhonen

Paavo Korhonen on seuraavien suomalaisten miesten nimi: * Paavo Korhonen (1922–2018), päätoimittaja * Paavo Korhonen (s. 1929), jalkapalloilija * Paavo Korhonen (1775–1840), kansanrunoilija * Paavo Korhonen (1928–2019), yhdistetyn hiihtäjä * Paavo Korhonen (1920–2018), diplomi-insinööri ja kiviharrastaja, joka on kerännyt Tampereen Kivimuseon kokoelman.
LinkNet

LinkNet on turvallisuussuuntautunut IRC-verkko, joka tukee asiakkaiden ja palvelimien välistä SSL-salausta. Myös palvelimien välinen liikenne on salattu. Muista tavanomaisista IRC-verkoista poiketen LinkNetin SSL-palvelut sijaitsevat portissa 7000. LinkNettiä voi myös käyttää salaamattomana, mutta useimmiten salaamattomien yhteyksien pääsy kanaville on estetty +S-moodilla. LinkNet tukee myös isäntäosoitteiden (hostname) osittaista piilottamista. Oman isäntäosoitteen saa piiloon komennolla /mode nick +h. Suomalainen LinkNet- palvelin sijaitsee osoitteessa irc.link-net.fi. == Katso myös == * IRCnet * Quakenet ==Aiheesta muualla== *http://www.link-net.org Luokka:IRC-verkot
Guy Roux

Guy Roux (s. 18. lokakuuta 1938 Colmar) on ranskalainen entinen jalkapalloilija ja valmentaja. Hänet muistetaan erityisesti AJ Auxerren luotsaamisesta alasarjoista aina Ligue 1:n mestariksi asti. Kaiken kaikkiaan Roux valmensi joukkuetta 44 vuotta. ==Ura== Colmarissa syntynyt Roux pelasi jalkapalloa Auxerressa alkaen vuodesta 1952. Vuonna 1961 Roux aloitti seuran pelaajavalmentajana, ja hänen opeillaan seura nousi tasaisesti sarjaportaita ylöspäin. Vuonna 1979 joukkue oli ensimmäistä kertaa Ranskan cupin finaalissa, ja vuotta myöhemmin Auxerre nousi Ligue 1:een. Pitkä ja menestyksekäs taival kulminoitui kaudella 1995–1996 saavutettuun mestaruuteen. 1990-luvulla Auxerre voitti lisää Ranskan cup-mestaruuksia ja nousi Roux’n johdossa parhaimmillaan UEFA Cupin välieriin asti. Lopulta kesällä 2005 Roux ilmoitti siirtyvänsä eläkkeelle tehtävistään. Roux palasi kentän laidalle kesäkuussa 2007, kun RC Lens nimesi hänet päävalmentajaksi. Roux’n johdolla Lens aloitti kauden 2007–2008 surkeasti. Roux päätti jättää tehtävänsä neljännen kierroksen ottelun jälkeen, kun Lens hävisi Strasbourgille 2–1. ===Meriitit=== * Ranskan mestaruus: 1996 * Coupe de France (4): 1994, 1996, 2003, 2005 **Hopeaa: 1979 * Division 2: 1980 * UEFA Intertoto Cup (2): 1997, 2007 * Coupe des Alpes (2): 1985, 1987 Luokka:Ranskalaiset jalkapallovalmentajat Luokka:Vuonna 1938 syntyneet Luokka:Elävät henkilöt
Dysmenorrea

Dysmenorrea eli algomenorrea tarkoittaa kivuliaita kuukautisia. Dysmenorrean katsotaan olevan sairaus, jos kipu on niin kova, että se häiritsee normaalia elämää. Dysmenorreasta kärsii arviolta 45-95 prosenttia hedelmällisessä iässä olevista naisista. Kuukautiskipu voi olla hyvin invalidisoivaa ja se kestää tyypillisesti 8-72 tuntia. Primaari dysmenorrea tarkoittaa kuukautisvuodon aikaista alavatsakipua, jonka taustalla ei ole (muuta) sairautta. Sen arvellaan johtuvan liiallisen prostaglandiinintuotannon aiheuttamasta kohtulihaksen kouristelusta ja hapenpuutteesta. Sekundaarinen dysmenorrea johtuu jostain (toisesta) sairaudesta. == Primäärinen dysmenorrea == Primaari dysmenorrea tarkoittaa kuukautisvuodon aikaista alavatsakipua, jonka taustalla ei ole (muuta) sairautta. Sen aiheuttamat kivut ovat yleensä kovimmillaan hieman ennen kuukautisten alkamista. Primaarin dysmenorrean arvellaan johtuvan liiallisen prostaglandiinintuotannon aiheuttamasta kohtulihaksen kouristelusta ja hapenpuutteesta. Primäärinen dysmenorrea ei vaikuta suoraan esimerkiksi lapsensaantimahdollisuuksiin eikä siitä ole muutakaan vaaraa, mutta se voi olla hyvin pitkäkestoista, epämiellyttävää ja elämää rajoittavaa. Hoitona käytetään tulehduskipulääkkeitä, yhdistelmäehkäisypillereitä tai hormonikierukkaa. Suomalaisissa tutkimuksissa on fenamaatteihin kuuluvalla tolfenaamihapolla osoitettu olevan hyvä teho dysmenorrean kipujen hoidossa. == Sekundaarinen dysmenorrea == Sekundaarisesta dysmenorreasta puhutaan, jos kuukautisten kivulloisuus johtuu jostain (toisesta) sairaudesta tai muusta tiedossa olevasta tekijästä. Kysymyksessä voi olla tulehdus, endometrioosi, myoma tai raskauden ehkäisyyn tarkoitettu kierukka. == Lähteet == == Aiheesta muualla == * Kuukautiskivut (Terveysportti.fi) Luokka:Kuukautiskierron häiriöt
Sari Havas

Sari Kirsi Katariina Havas (s. 25. tammikuuta 1962 Kolari) on suomalainen näyttelijä. Hän on näytellyt elo­kuvissa, televisio­sarjoissa ja teatterissa. == Ura == Havas valmistui yli­oppilaaksi vuonna 1984, opiskeli Teatteri­korkea­koulussa vuosina 1985–1989 ja valmistui teatteri­taiteen maisteriksi vuonna 1991. Hän on ollut koko työ­uransa ajan freelancer, ja hän on valmistunut myös seksuaali- ja pari­suhde­terapeutiksi 2008. Hänen elo­kuvauransa alkoi pienillä sivu­rooleilla Renny Harlinin elo­kuvassa Jäätävä polte (1985) ja Olli Soinion elo­kuvassa Kadunlakaisijat (1990). Havas on näytellyt elo­kuvissa Häjyt (1999), Kukkia ja sidontaa (2004), Saippuaprinssi (2006) ja Vares – Pimeyden tango (2012). Havas on näytellyt televisio­sarjoissa Puhtaat valkeat lakanat (1993–1996), Peräkamaripojat (2001), Lehmän vuosi (2006–2010) ja Taivaan tulet (2007–2014). Lisäksi hän on näytellyt improvisaatio­teatteri Stella Polariksessa, Kansallis­teatterissa, Teatteri Jurkassa, Espoon ja Lahden kaupunginteatterissa sekä Kirjurinluodon kesäteatterissa. Näyttelemisen lisäksi Havas on kirjoittanut komedialliset näytelmät Terapian tarpeessa (2015) ja Terapian tarpeessa jälleen (2019). == Yksityiselämä == Sari Havas oli naimisissa näyttelijä Pertti Sveholmin kanssa vuosina 1993–2007. Heillä on kaksi lasta, joista tytär Asta Sveholm on näyttelijä. Havas meni uudelleen naimisiin marras­kuussa 2019. Havaksella on koti sekä Espoossa että Ranskan Rivieralla. == Filmografia == == Lähteet == == Kirjallisuutta == * == Aiheesta muualla == * Sari Havas Näyttelijä­liitto * Sari Havas Tuotanto­talo Turpa­talli Luokka:Suomalaiset elokuvanäyttelijät Luokka:Suomalaiset televisionäyttelijät Luokka:Suomalaiset teatterinäyttelijät Luokka:Vuonna 1962 syntyneet Luokka:Elävät henkilöt
Ali Project

Ali Project on japanilainen yhtye, joka on tunnettu voimakkaista Gothic Lolita -vaikutteistaan. Yhtyeen laulajana ja sanoittajana toimii Arika Takarano ( 宝野アリカ, Takarano Arika) ja musiikista huolehtii Mikiya Katakura (片倉三起也, Katakura Mikiya). Ali Project pääsi ensimmäisen kerran listoille Ali Projectina ("蟻プロジェクト", romanisoituna "Ari Purojekuto". Ensimmäinen kirjain kuvaa muurahaista kun nimi muutettiin myöhemmin vastaamaan vain äännöstä "アリ・プロジェクト") albumillaan Fantastic Garden (幻想庭園, Gensō Teien) vuonna 1988. Ali Project esiintyy myös useiden animesarjojen tunnuskappaleissa, kuten esimerkiksi sarjoissa Noir,.hack//Roots, Maria-sama ga Miteru~haru~ ja Rozen Maiden. == Albumit == * Gensou Teien (1988) * Gekka no Ichigun (1992) * Dali (1994) * Peony Pink (1997) * Noblerot (1998) * Aristocracy (2001) * Erotic & Heretoc (2002) * Dilettante (2005) * Psychedelic Insanity (2007) * Kinsho (2008) * Poison (2009) * Han Shinnihon Shugi (2010) * Gansakushi (2012) * Reijou Bara Zukan (2013) * Ryuukou Sekai (2014) * Violetta Operetta (2015) * A級戒厳令 (2016) * Geijutsu Hentairon (2018) ==Aiheesta muualla== * ALI PROJECT OFFICIAL MySpace * Ali Projectin kotisivut Luokka:Japanilaiset yhtyeet
Willandran järvialue

Willandran järvialue on Unescon maailmanperintökohde, joka kattaa 2 400 km²:n alueen Australiassa Uuden Etelä-Walesin lounaisosassa. Se valittiin maailmanperintöluetteloon vuonna 1981. Alueella on merkittävä sekä luonnoltaan että kulttuuriselta arvoltaan. Siellä on merkittäviä jäänteitä varhaisista sivilisaatioista muun muassa maailman vanhin polttohautauspaikka. Osa alueesta kuuluu Mungon kansallispuistoon. ==Lähteet== ==Aiheesta muualla== *Australian Department of Environment and Heritage *Willandran järvialue UNESCOn sivuilla Luokka:Unescon maailmanperintökohteet Australiassa Luokka:Uusi Etelä-Wales
Dagmar Lurz

Dagmar Lurz, nykyään Lurz-Prott (s. 18. tammikuuta 1959 Dortmund) on saksalainen taitoluistelija. Urallaan Länsi-Saksaa edustanut Lurz kilpaili naisten yksinluistelussa kansainvälisellä tasolla teini-ikäisestä alkaen. Hän sijoittui talviolympialaisissa kymmenenneksi vuonna 1976 Innsbruckissa ja voitti pronssimitalin vuonna 1980 Lake Placidissa. Maailmanmestaruusmitaleita Lurzilla on kaksi, pronssi vuodelta 1977 ja hopea vuodelta 1980. Euroopan- mestaruuskilpailuista hänellä on peräti neljä hopeaa, vuosilta 1977–1980. ISBN 978-0-8108-6859-5 (painettu) Hän voitti myös Saksan-mestaruuden neljä kertaa vuosina 1977-1980. == Lähteet == Luokka:Saksalaiset taitoluistelijat Luokka:Saksalaiset olympiamitalistit Luokka:Vuonna 1959 syntyneet Luokka:Elävät henkilöt
Julkaisu

Julkaisu on (useina kappaleina) julkaistu kirjallinen tuote,Julkaisu. Kielitoimiston sanakirja. Viitattu 19.12.2017. alkujaan joko lehden artikkelissa tai kirjan muodossa niin että artikkeli jää pysyvästi saataville. 1980-luvun lopulta alkaen julkaisuja on voinut tehdä myös Internetissä. Julkaisemisella voidaan tarkoittaa muunkinlaisen uuden asian, esineen, ohjelman, laitteen tai muun sellaisen julkistamista. Julkaisu (engl. release) voi olla myös tietokoneohjelman tai sen version (engl. version tai release) tuonti myyntiin. Jopa esimerkiksi autojen uusien vuosimallien lanseerausta voidaan kuvata sanalla julkaisu. ==Dokumentin versionhallinta== Useamman ihmisen valmisteleman dokumentin (esimerkiksi rakennuspiirustus, tietokoneohjelma, raportti) eri versioiden muutosten hallinnassa käytetään myös termiä julkaisu (release) merkkinä dokumentin kypsyydestä. Kehittelyn yleensä tällöin alkanut luonnoksesta edeten luonnosversioina, joiden muutoksia seurataan, viralliseen dokumenttiin. ==Referoitu julkaisu== Eri tieteenalan tutkimustuloksia julkaistaan tiedelehdissä, joista arvokkaampina pidetyt pyytävät kustakin julkaistavaksi lähetetystä artikkelista tieteenalan vertaisarvion ennen julkaisua. Referoitujen julkaisujen lukumäärä on tullut tieteissä merkittäväksi laadun ja määrän mittariksi. Referoitujen julkaisujen lukumäärästä lasketaan mittareita kuten julkaisua/maan populaatio ja julkaisua/euro, joilla eri maiden tieteen tasoa pyritään suhteuttamaan. Pelkkä referoitujen julkaisujen määrä ei riitä kuvamaan tieteentekijän laatua, kun maailman tiedejulkaisujen määrä on noussut tuhansiin tai kymmeniin tuhansiin. Laatua on olettu mitata tutkijan artikkelin lainausten lukumääränä, jossa siinäkin on jouduttu poistamaan ristiinlainauksella vedätettyjä lukuja. ==Lähteet== ==Katso myös== * Siteerausindeksi Luokka:Informaatio Luokka:Media Luokka:Seulonnan keskeiset artikkelit Luokka:Sananvapaus
Mutkakulmumittari

Mutkakulmumittari (Idaea aversata) on kulmumittareihin kuuluva, erittäin yleinen perhonen. == Koko ja ulkonäkö == Mutkakulmumittari on pienehkö perhoslaji, jonka siipien kärkiväli on 23–29 mm. Perhosesta on kaksi eri värimuunnosta; nimialalaji, jolla siipien poikki kulkee selkeä tummempi vyö sekä f. remutata, jolla sitä ei ole. Näistä jälkimmäinen on Suomessa yleisempi. Mutkakulmumittarin siipien pohjaväri on vaihtelevan kellanharmaa ja kaikissa siivissä on musta diskaalitäplä. Sekä etu- että takasiipien poikki kulkee kolme ruskeaa poikkiviirua, joista sisimpänä sijaitseva tyvipoikkiviiru voi olla hyvin himmeä. Kuitenkin sekä sisempi että ulompi poikkiviiru erottuvat yleensä hyvin ja nimimuodolla jälkimmäisten viirujen välinen alue on selvästi muuta siipeä tummempi. Tärkeänä tuntomerkkinä ulompi poikkiviiru tekee voimakkaan mutkan etusiiven etuosassa. Siiven ulkosyrjässä kulkevaan ohueen mustaan viiruun liittyy rivi pieniä mustia täpliä.http://www2.nrm.se/en/svenska_fjarilar/i/idaea_aversata.htmlhttp://www.ukmoths.org.uk/show.php?bf=1713 Mutkakulmumittarin vaaleaa muotoa hyvin paljon muistuttavia perhosia ovat kaarikulmumittari (Idaea straminata) ja pistekulmumittari (Idaea deversaria).Mutkakulmumittari (Idaea aversata) Näistä laji eroaa suuremman kokonsa ja selvästi paremmin erottuvien poikkiviirujensa perusteella.Mikkola K, Jalas I, Peltonen O. 1985. Suomen perhoset. Mittarit 1. Suomen Perhostutkijain Seura. Tampereen kirjapaino Oy Tamprint. ISBN 951-99620-7-7 == Levinneisyys ja lentoaika == Mutkakulmumittarin levinneisyysalue ulottuu Portugalista ja Pohjois-Afrikasta Euroopan ja Venäjän poikki Japaniin saakka. Suomessa mutkakulmumittaria tavataan ainakin Etelä-Lappiin saakka. Perhosen lentoaika kestää heinä- elokuun.http://www.insects.fi/Lepidoptera/Geometridae/Idaea/aversata/Idaea%20aversata.htm == Elinympäristö ja elintavat == Hämärässä lentävä laji, joka lähtee häiriöstä helposti lentoon päivälläkin. Mutkakulmumittaria tavataan jokseenkin kaikenlaisissa ympäristöissä, mutta yleisin se lienee pensaikkoisilla niityillä. Perhoset lentävät valolle ja vierailevat erityisesti lehmusten kukilla. Keskenkasvuinen toukka talvehtii.Peder Skou: The geometroid moths of North Europe (Lepidoptera, Drepanidae and Geometridae). Brill 1986 ISBN 978-9004078598 s. 58-59 == Ravintokasvi == Toukka käyttää ravintonaan erityisesti voikukkien (Taraxacum) kuihtuneita lehtiä sekä sammalta. ==Lähteet == * Suomen luonto: Perhoset, Weilin+Göös 1996 === Viitteet === == Aiheesta muualla == * kuva toukasta Luokka:Lehtimittarit
Ivan Klasnić

Ivan Klasnić (s. 29. tammikuuta 1980 Hampuri, Länsi-Saksa) on kroatialainen jalkapalloilija. Kärkihyökkääjä Klasnić edusti vuodesta 2001 Bundesliigan Werder Bremenia, kunnes hän siirtyi Ranskan liigan Nantesiin kesällä 2008 ja sieltä Valioliigan Boltoniin kaudella 2009–2010 ensin lainalle ja kesällä 2010 pysyvästi. Viimeisen kautensa 2012–2013 hän pelasi Mainzissa. Klasnić on syntynyt Hampurissa, hänen vanhempansa ovat kroatialaisia Saksaan Jugoslaviasta muuttaneita vierastyöläisiä. Klasnić aloitti ammattilaisuransa kotikaupunkinsa FC St. Paulissa vuonna 1997. Tätä ennen hän oli pelannut Union 03 Hamburgissa ja TSV Stellingenissä. Klasnić siirtyi Werder Bremeniin vuonna 2001 ja teki ensiesiintymisensä ykkösjoukkueessa vuonna 2003. Hänen ensimmäisiä Bundesliiga-kausiaan ovat varjostaneet kaksi vakavaa polvivammaa, mutta siitä huolimatta hän on ollut joukkueensa avainhahmoja. 2003/2004-kaudella Klasnić oli mukana voittamassa Bundesliigaa sekä Saksan cup-mestaruutta. Hän teki 13 maalia ja syötti 11. Klasnić hylkäsi Rudi Völlerin tarjouksen edustaa Saksan maajoukkuetta. Hän torjui myös Blaž Sliškovićin kutsun edustaa Bosnia ja Hertsegovinaa. Klasnić valitsi Kroatian ja teki maaotteludebyyttinsä maajoukkueessa pelissä Saksaa vastaan 18. helmikuuta 2004. Hän mukana vuoden 2004 EM-joukkueessa, mutta ei saanut lopputurnauksessa peliaikaa. Klasnić teki 2004–2005 Mestarien liigassa viisi maalia (mukaan lukien yksi hattutemppu). Hän pelasi kaikissa Kroatian kolmessa ottelussa vuoden 2006 MM-kisoissa, mutta ei onnistunut maalinteossa. Klasnić on pelannut 23 maaottelua, joissa on tehnyt seitsemän maalia (tilanne 22. kesäkuuta 2006).http://fifaworldcup.yahoo.com/06/en/w/player/214931_KLASNIC_Ivan.html Tammikuussa 2007 kerrottiin Klasnićin sairastuneen munuaisen vajaatoimintaan. Hän sai munuaisensiirron mutta hänen kehonsa hylki ensimmäistä, äidiltään saamaansa elintä. Maaliskuussa 2007 hän joutui uuteen munuaisensiirtoon, tällä kertaa hänen isältään saama munuainen säästyi hylkimisreaktioilta. Syyskuussa 2007 hän sai lääkäreiltä luvan aloittaa harjoittelun ja jo 24. marraskuuta hänet valittiin Werder Bremenin aloituskokoonpanoon. Vuonna 2008 hänet valittiin Kroatian EM-kisajoukkueeseen. == Lähteet == == Aiheesta muualla == * Virallinen kotisivu Luokka:Kroatialaiset jalkapalloilijat Luokka:Vuonna 1980 syntyneet Luokka:Elävät henkilöt
Olli-Pekka Hilmola

Olli-Pekka Kristian Hilmola (s. 15. helmikuuta 1975 Seinäjoki) on kauppatieteiden tohtori ja toimii logistiikan professorina Lappeenrannan teknillisen yliopiston Kouvolan tutkimusyksikössä. Hän valmistui 1998 kauppatieteiden maisteriksi pääaineenaan tuotantotalous. Hän on väitellyt Vaasan yliopistossa 2001 tuotantotaloudesta tutkimuksella "Kokonaistuottavuus ja sen suhde kapeikkolaskentaan". Hän on toiminut Vaasan yliopistossa tietotekniikan ja tuotantotalouden tutkijana ja tuntiopettajana ja Turun kauppakorkeakoulussa määräaikaisena professorina. Lappeenrannan teknillisen yliopiston logistiikan professoriksi Hilmola nimitettiin vuonna 2008. == Lähteet == Luokka:Lappeenrannan teknillisen yliopiston professorit Luokka:Suomalaiset professorit Luokka:Vuonna 1975 syntyneet Luokka:Elävät henkilöt
Marko Torkkeli

Marko Tuomas Torkkeli (s. ) on Lappeenrannan teknillisen yliopiston tuotantotalouden informaatioteknologian liiketoiminnan professori (vuodesta 2007). Torkkeli kirjoitti ylioppilaaksi Savitaipaleen lukiosta vuonna 1993. Hän valmistui Lappeenrannan teknillisestä yliopistosta diplomi-insinööriksi 1998 ja tekniikan tohtoriksi 2002. Hän oli vieraileva tutkija Pennsylvanian yliopiston Wharton Schoolissa Yhdysvalloissa vuosina 2001–2002. Hänen englanninkielinen artikkeliväitöskirjansa (2002) oli otsikoitu Technology selection and group decision support systems : case studies on supporting strategic technology selection processes. Torkkeli toimii yliopistonsa Kouvolan toimipisteessä. Hän on tutkimustoiminnassaan keskittynyt teknologian johtamiseen ja päätöksenteon tukisysteemeihin. Hän on toiminut myös tutkimuksesta vastaavana varatoimitusjohtajana Research Interntional Society for Professional Innovation Management -organisaatiossa (vuodesta 2003–). Hän on perustanut Journal of Innovation Management -tiedelehden. ==Lähteet== ==Aiheesta muualla== *Marko Torkkeli Google Scholarissa (scholar.google.com) *Finna-julkaisuhaku: Marko Torkkeli (kansalliskirjasto.finna.fi) *Marko Torkkeli (researchgate.net) *Marko Torkkeli (Key Speakers of Innovation for Financial Services 2015) (innofin.org) Luokka:Vuonna 1974 syntyneet Luokka:Elävät henkilöt Luokka:Suomalaiset insinöörit Luokka:Lappeenrannan teknillisen yliopiston professorit Luokka:Suomalaiset professorit
Ivica Olić

Ivica Olić (s. 14. syyskuuta 1979 Davor, Jugoslavia) on kroatialainen entinen jalkapalloilija. Hyökkääjänä pelannut Olić siirtyi tammikuussa 2015 VfL Wolfsburgista Hamburger SV:hen, jossa hän oli pelannut jo aiemmin, vuosina 2007–2009. ==Ura== Ivica Olić aloitti uransa NK Marsoniassa vuonna 1996. Sieltä hän siirtyi kahden kauden jälkeen Hertha BSC:hen vuonna 1998. Hän ei juurikaan saanut peliaikaa ja palasi Marsoniaan seuraavana vuonna. Kasvattajaseurassa kausi oli menestyksekäs (17 maalia 29 pelissä) ja vuonna 2001 hän siirtyikin NK Zagrebiin, jossa teki 21 maalia 28 ottelussa. Seuraavan kauden seura oli Dinamo Zagreb, jossa syntyi 16 maalia 27 ottelussa. Vuonna 2003 oli vuorossa Moskovan TsSKA. Siellä hän pelikaudella 2005 teki 10 maalia 20 ottelussa. Olićin ensimmäinen maaottelu oli 13. helmikuuta 2002 Bulgariaa vastaan. Olić pelasi vuoden 2002 MM-kisoissa vain yhden ottelun, mutta teki vaihdosta tultuaan tärkeän maalin Italiaa vastaan. Vuoden 2004 EM-kisoissa hän pelasi Kroatian kaikki kolme ottelua, samoin vuoden 2006 MM-kisoissa. == Lähteet == == Aiheesta muualla == Luokka:Kroatialaiset jalkapalloilijat Luokka:Vuonna 1979 syntyneet Luokka:Elävät henkilöt
Alvettula

Alvettula on yksi Hauhon (vuoden 2009 alusta lähtien Hämeenlinnan) kylistä. Kylässä on vuonna 1916 rakennettu betonikaarisilta, joka oli museosiltana vuosina 1982–2009. Sillan suojelusta rakennusperintölain perusteella tehtiin esitys ja Hämeen Ely-keskus teki suojelupäätöksen keväällä 2013. Ympäristöministeriö vahvisti päätöksen alkuvuodesta 2014. Kylä valittiin vuonna 2000 vuoden hämäläiseksi kyläksi. Alvettulasta on noin 30 kilometriä Hämeenlinnaan. Siellä viljellään maata ja kasvatetaan karjaa. Alvettulan lähellä ovat Hyömäki, Lautsia ja Niemikylät. Kylän lähellä kulkevat Valtatie 12 ja Kantatie 57, joita yhdistää Yhdystie 3062. Alvettulaan pääsee myös Hämeenlinnasta busseilla, joita kulkee arkipäivisin ja lauantaisin. Alvettulan kylä on osa Hauhonselän kulttuurimaisema-aluetta ja sisältyy yhdessä kolmen muun ryhmäkylän kera Museoviraston inventoimiin valtakunnallisesti merkittäviin rakennettuihin kulttuuriympäristöihin. Kylässä toimii muun muassa Niskavuoren naiset -elokuvassa esiintyvä Alvettulan koulu (alakoulu) ja päiväkoti. == Lähteet == == Aiheesta muualla == * Alvettulan kylän sivut Luokka:Hauhon kylät Luokka:Kanta-Hämeen vuoden kylät Luokka:Kanta-Hämeen maakunnan entiset taajamat
Länsi-Preussi

Länsi-Preussi oli Itämeren etelärannikolla sijainnut Preussin provinssi, jonka pääkaupunki oli Danzig. Saksa menetti sen suurelta osin ensimmäisen maailmansodan seurauksena, ja alue liitettiin Puolaan sekä Danzigin vapaakaupunkiin. Keskeiset osat entisen Länsi-Preussin alueista muodostivat maailmansotien välisenä aikana Puolan käytävän. Alue kuuluu nykyään Puolalle. == Historia == Keskiajan lopulla Saksalainen ritarikunta hallitsi sekä Länsi- että Itä-Preussia. Länsi-Preussin se menetti Puolalle vuonna 1466, Itä- Preussia se hallitsi vielä seuraavalla vuosisadalla, tosin Puolan ylivallan alaisena. Preussin valtion historian voidaan sanoa saaneen alkunsa, kun Puolan kuningas myönsi Itä-Preussin läänitykseksi Brandenburgin vaaliruhtinaalle. Länsi-Preussi jäi Puolalle. Myöhemmin Itä-Preussi saavutti riippumattomuuden Puolasta, ja se yhdistettiin Brandenburgin kanssa Preussin kuningaskunnaksi vuonna 1701. Kuningaskuntaa hallittiin kuitenkin edelleen Brandenburgista ja sen pääkaupungista Berliinistä. Nimestään huolimatta Länsi-Preussi ei aluksi kuulunut tähän kuningaskuntaan, ennen kuin se liitettiin Preussin valtioon vuonna 1772 Puolan ensimmäisen jaon yhteydessä, eikä se tämän jälkeenkään ollut valtion läntisin osa. Napoleon hajotti vuonna 1807 Preussin alueita muun muassa Reinin liiton ja Danzigin tasavallan alueiksi, mutta ne jäivät lyhytaikaisiksi. Preussi kohosi 1800-luvun puolimaissa uudelleen suurvallaksi ja sen johtama Pohjois-Saksan liitto yhdistyi myöhemmin Saksan keisarikunnaksi vuonna 1871. Ensimmäisen maailmansodan jälkeen pääosa Länsi-Preussia liitettiin Puolaan. Rannikolla sijainneesta Danzigista muodostettiin itsenäinen valtio, Danzigin vapaakaupunki, mutta sen länsipuolella Puolan alue eli Puolan käytävä ulottui Itämereen saakka. Täten Puolan käytävä ja Danzig jakoivat Saksan alueen kahtia erottaen Itä-Preussin Saksan muista alueista. Toisen maailmansodan jälkeen Puolan länsiraja siirrettiin Oder–Neisse- linjalle, jolloin Länsi-Preussi tuli kokonaisuudessaan kuulumaan Puolaan. == Lähteet == == Aiheesta muualla == Luokka:Preussin provinssit
Eteisvahtimestari

Eteisvahtimestari on henkilö, joka valvoo työkseen esimerkiksi ravintolan tai muun tilan sisäänkäyntiä. Ammatin muita nimityksiä ovat esimerkiksi eteisvahti ja ovivahti. Kaikki näillä nimillä tunnetut ammattinimitykset luokitellaan Suomen lain mukaan järjestyksenvalvojiksi. Myös eteisvahtimestaria tarkoittava sana portieeri juontuu ranskan sanasta portier. Tästä on tullut suomen puhekieleen ja pitkälti myös yleiskieleen sana portsari ja siitä lyhennetty slangimuoto poke. Usein eteisvahtimestarin työhön liittyy sisään päästettävien asiakkaiden valitseminen esimerkiksi pukeutumisen, päihtymystilan tai käytöksen perusteella. Eteisvahtimestarit myös poistavat häiritsevästi käyttäytyviä asiakkaita yrityksen tiloista. == Katso myös == * Vahtimestari == Aiheesta muualla == Luokka:Turvallisuusalan ammatit Luokka:Valvonta
Gríma Kärmekieli

Gríma Kärmekieli on kuvitteellinen henkilö J.R.R. Tolkienin kirjassa Taru sormusten herrasta. Gríma Kärmekieli oli Saruman Valkoisen vakooja Rohanissa. Hän myrkytti Théodenin mielen, joka tuli täysin riippuvaiseksi Grímasta, ja sai tämän luopumaan vastarinnasta Sarumanin örkkiarmeijoita vastaan. Gandalfin pelastettua Theodenin tämä karkotti Gríman Rohanista. Viimeisinä elonhetkinään hän tappoi Sarumanin Konnussa ja yrittäessään pakoon kuoli hobittien ampumiin nuoliin. Gríman englanninkielinen nimi on Gríma Wormtongue (muinaisenglannissa worm tarkoitti paitsi matoa myös käärmettä). == Gríma elokuvassa == Elokuvassa Gríman avulla Saruman myrkytti taioillaan Théodenin mielen Kahdessa tornissa, ja Saruman puhui Gandalfille Théodenin suun kautta. Gríma tappoi Sarumanin Orthancin huipulla ja Legolas ampui hänet. Tämä jätettiin Kuninkaan paluun teatteriversiosta pois, koska ohjaaja Peter Jacksonin mielestä ei olisi ollut sopivaa esittää kohtausta elokuvan alussa. Luokka:Keski-Maan henkilöhahmot Luokka:Kuvitteelliset murhaajat
Kerry King

Kerry Ray King (s. 3. kesäkuuta 1964 Los Angeles, Kalifornia, Yhdysvallat) on yhdysvaltalaisen thrash metal -yhtye Slayerin perustaja ja kitaristi. Hän on soittanut myös Megadethissä, mutta hänet korvattiin Chris Polandilla. King oli sijaisena Megadethin 1987 kiertueella, ja Dave Mustaine olisi halunnut Kingin vakituiseksi kitaristiksi, mutta King jäi Slayeriin. King on eronnut kerran, nykyisen vaimon nimi on Ayesha King ja hänellä on myös lapsi ensimmäisestä avioliitosta nimeltään Shyanne Kymberlee King.After 25 years, Slayer keeps casting metal,viitattu 20.2.2011. Kerry King on tunnettu ateistina, muun muassa dokumentissa Metal: Headbanger's Journey hän kommentoi: "Tykkään käydä kristinuskon kimppuun, koska se on pahimman sortin aivopesua, joka kuitenkin on täysin sallittu USA:ssa, ja luultavasti myös muualla maailmassa." Vapaa- ajallaan King kasvattaa käärmeitä. King julkaisi uransa ensimmäisen sooloalbumin ”From Hell I Rise” 17. toukokuuta 2024 Reigning Phoenix Musicin kautta. ==Soittimet ja laitteet== ===Kitarat=== * B.C. Rich Black Warlock * B.C. Rich KKV Signature (3kpl.) * B.C. Rich Wartribe Signature (4kpl.) * ESP King V Custom * EMG 81-85 -kitaramikrofonit * B.C. Rich KKW (7-kielinen) ===Vahvistimet=== * Marshall JCM800 -putkivahvistin * Marshall JCM2000 -putkivahvistin * Marshall ModeFour -hybridivahvistin ==Lähteet== == Aiheesta muualla == Luokka:Yhdysvaltalaiset metallimusiikin kitaristit Luokka:Slayerin jäsenet Luokka:Vuonna 1964 syntyneet Luokka:Elävät henkilöt
SilverCrest

Silvercrest on Lidlin halpatuotemerkki. SilverCrest-laitteita ei ole saatavilla jatkuvasti, vaan niitä voi ostaa vain tiettyinä kampanjapäivinä. The Brand behind Silvercrest. Bullfrag. Tuotteita myyvät ja valmistuttavat myös eräät saksalaiset yhtiöt. Esimerkiksi Saksan Soestissa sijaitseva Targa GmbH:n elektroniikkafirma, sekä Bochumissa sijaitseva Kompernaß Handelsgesellschaft mbH Kopernass.de ] myyvät nettikaupoissaan Silvercrest -merkkisiä tuotteita. Hampurilainen Hoyer-handel GmbH https://shop.hoyerhandel.com/fi/ ] myy myös Silvercrest tuotteiden varaosia. Koska tuotteet ovat hyvin halpoja länsimaisiin verrokkeihin verrattaessa arvioidaan, että Lidliin yhteydessä olevat yhtiöt valmistuttavat tuotteensa pääosin Kiinassa ja pelkkä laadunvalvonta tapahtuu Saksan päässä. https://samagame.com/blog/en/finding-out-who-makes-the-lidl-kitchen-robot- mission-almost-impossible/ Lidl varjelee salaisuutena Silvercrest-tuotteiden alkuperää ja valmistajia, mutta Lidlin alihankkija Hoyer Handelilla on kaksi ostokonttoria Kiinassa; yksi Hongkongissa ja yksi Shenzhenissä, myös Kompernassilla on toimintaa Kiinassa. Ulkonäöllisesti monet Silvercrestin tuotteet noudattelevat tunnetumpien valmistajien linjaa. Silvercrestin tuotteita ovat muun muassa maailmanradiot, iPodin tarvikkeet, DVD-soittimet, kuulokkeet, tietokoneen hiiret sekä näppäimistöt, WLAN-reitittimet, varavirtalähteet, parranajokoneet sekä kodin keittiökoneet. == Lähteet == ==Aiheesta muualla== *Targan nettikauppa *Hoyer handelin nettikauppa Luokka:Elektroniikkayhtiöt Luokka:Kodinkonemerkit Luokka:Lidl Luokka:Tietotekniikan tuotemerkit
Lapis

Lapis tarkoittaa seuraavia asioita: * lapislatsuli, korukivenä käytetty puolijalokivi * Lapis, hopeanitraattia eli laapista sisältävä apteekkituote.
Discovery

Discovery tarkoittaa seuraavia asioita: * Discovery, televisiokanava * Discovery, yhdysvaltalainen mediakonserni * Discovery, NASAn avaruussukkula * Discoveryn etelänaparetkikunta, Robert Falcom Scottin 1901–1904 johtama tutkimusretkikunta * M/S Discovery, Princess Cruises -yhtiön risteilyalus * Discovery Channel Pro Cycling Team, maantiepyöräilyn ammattilaistalli == Discovery -nimisiä albumeita == Discovery on myös seuraavien musiikkialbumien nimi: * Discovery, Daft Punkin albumi * Discovery, Electric Light Orchestran albumi * Discovery, Mike Oldfieldin albumi. * The Discovery, Born Of Osirisin albumi. == Katso myös == * Land Rover Discovery, maastoauto *Land Rover Discovery Sport, keskikokoinen crossover *Ascom Discovery, GSM-puhelin
Ruotsin juoma

Ruotsin juoma (saks. Schwedentrunk) on 1600-luvulla kolmikymmenvuotisessa sodassa käytetty kidutuskeino. Tätä Ruotsin armeijan sotilaiden virtsasta ja ulosteesta valmistettua juomaa käytettiin mm. saksalaisten sotavankien kiduttamiseen. == Lähteet == * Luokka:Kidutusvälineet Luokka:Ruotsin sotahistoria
Discovery Channel

Discovery Channel (puhekielessä usein myös pelkkä Discovery) on dokumenttiohjelmien tuotantoyhtiö, jonka perusti John Hendricks 17. kesäkuuta 1985. Lisäksi Discovery ylläpitää viittä omaa kansainvälistä kanavaansa: Discovery Channel, Discovery World, Discovery Science, Discovery Travel & Living, Animal Planet ja teräväpiirtoinen Discovery HD. Discovery tunnetaan dokumenttiohjelmistaan, jotka käsittelevät niin historiaa, nykypäivää, kuin tulevaisuuttakin. Aiheet voivat olla hyvin teknisiä tai esimerkiksi luontoon liittyviä. Kanava on vuosituhannen vaihteen jälkeen siirtynyt lähes täysin tosi-tv -formaattiin. ==Ohjelmia== * Metsurit suolla * Rämeveljet * Hiilikaivos * Myytinmurtajat * American Chopper * American Hotrod * Valmistuksen salat * Smash Lab * Miten se syntyi? * American Hotrod * Likaiset työt * Viitosvaihde * Rakentajien raskassarjalaiset * Hiuskarvan varassa * Selviytyjä * Hummerimiehet * Tosi kelmien kerho * Selvisin Hengissä * Miami Ink * London Ink * Hengenvaarallinen saalis * Nasan suurimmat avaruuslennot * Discovery project earth * Aikavääristymä * Myrskynmetsästäjät * Mahdoton tehtävä * Fight Quest * Tuhottu sekunneissa * Tulevaisuuden aseet * Mahtavista mahtavin * Massiiviset masiinat * Uskomaton netti * Suurimmat tankkitaistelut * Curiosity ==Maailmalla== Discovery Channel toimii 220 maassa. Suomessa Discoveryn kanavia välitetään kaapeliverkossa ja satelliitin kautta. Kaikki ohjelmat on tekstitetty tai puhuttu suomeksi. 1. syyskuuta 2007 lähtien kanavista yhtä on välitetty myös Suomen digitaalisessa antenniverkossa. Kanavat ovat maksullisia. Discoveryn tuottamia sarjoja ja ohjelmia on nähty Suomessa myös ilmaisilla pääkanavilla. Näitä ovat olleet muun muassa MTV3:lla Myytinmurtajat, Nelosella American Chopper ja Jimillä Miami Ink, London Ink, American Hotrod ja Likaiset työt. Discoveryn ohjelmia nähdään Suomessa myös maksuttomilla TV5 ja Kutonen -kanavilla, jotka ovat Discoveryn tytäryhtiön Discovery Networks Finlandin omistamia. ==Discoveryn kaikki kanavat maailmalla== * Discovery Channel * Animal Planet * Animal Planet ja Animal Planet HD * Discovery Travel & Living * Discovery World * Discovery Science * Discovery Real Time * Discovery Real Time Extra * Investigation Discovery * Discovery Home & Health * Discovery Channel Radio * Discovery HD * Discovery Knowledge * Discovery Turbo * OWN (Oprah Winfrey Network) aloitti toimintansa vuonna 2009. ==Lähetysajat ja muuta== Discovery lähetti ohjelmaa kello 18–05 (vuosina 1985–2002) ja vuosina 2002–2005 kello 18–00 tai vaihdellen. 29. elokuuta 2005 alkaen Discovery Channel on lähettänyt ohjelmaa ympäri vuorokauden. Kanava tunnettiin myös nimellä The Discovery Channel aloittaessaan. ==Katso myös== * Animal Planet == Aiheesta muualla == * Discoveryn Suomen kotisivut *Discovery Channelin kotisivut *Discovery Channel Europen kotisivut Luokka:Yhdysvaltalaiset televisiokanavat Luokka:Vuonna 1985 perustetut televisiokanavat Luokka:Discovery (yritys) Luokka:Warner Bros. Discovery